Diari Oficial de la Generalitat Valenciana


Sumari del DOGV 1695, del 02-01-1992 (1992/823573)

DECRET 249/1991, de 23 de desembre, del Consell de la Generalitat Valenciana, per la qual s'atribueixen determinades competències per a la gestió i liquidació de l'Impost sobre Transmissions Patrimonials i Actes Jurídics Documentats a les oficines liquidadores de districte hipotecari.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/12/23/249/dof/vci/html**

### Dades del document

Número de DOGV
:   1695

Data del DOGV
:   02-01-1992

Secció del DOGV
:   DISPOSICIONS GENERALS

Número del document
:   1992/823573


Data del document
:   23-12-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 249/1991, de 23 de desembre, del Consell de la Generalitat Valenciana, pel qual s'atribueixen determinades competències per a la gestió i liquidació de l'Impost sobre Transmissions Patrimonials i Actes Jurídics Documentats a les oficines liquidadores de districte hipotecari.  
La Llei 29/1991, de 16 de desembre, d'adequació de determinats conceptes impositius a les directrius i reglaments de les Comunitats Europees, que entrarà en vigor el proper dia 1 de gener (disposició final segona), estableix una nova titularitat de la competència per a la gestió i liquidació de l'Impost sobre Transmissions Patrimonials i Actes Jurídics Documentats, que correspondrà a les delegacions i administracions d'Hisenda i, si és el cas, a les oficines amb funcions anàlogues de les comunitats autònomes que tinguen cedida la gestió del tribut (disposició addicional 8.1).  
La mateixa Llei, en la disposició addicional 8.2, permet que les comunitats autònomes que s'hagen fet càrrec per delegació de l'Estat de la gestió i liquidació d'aquest impost podran, dins el marc de les seues atribucions, encomanar a les oficines liquidadores de districte hipotecari, a càrrec de registradors de la propietat, funcions de gestió i liquidació d'aquest impost.  
No existint a la Comunitat Valenciana, ara per ara, oficines semblants a les administracions d'Hisenda, sembla aconsellable seguir encomanant les funcions de gestió i liquidació a les oficines liquidadores de districte hipotecari, que les exerceixen tradicionalment.  
Per això, a proposta del Conseller d'Economia i Hisenda i la deliberació prèvia del Govern Valencià, en la reunió del dia 23 de desembre de 1991,  
DECRETE:  
Article únic  
Mentre la Generalitat Valenciana no organitze administracions d'hisenda territorials, les oficines liquidadores de districte hipotecari a càrrec dels registradors de la propietat, que exerceixen les funcions de gestió i liquidació de l'Impost de Transmissions Patrimonials i Actes Jurídics Documentats, seguiran exercint-les a partir de l'1 de gener de 1992.  
DISPOSICIO TRANSITORIA  
Mentre la Conselleria d'Economia i Hisenda no dicte les disposicions sobre el sistema retributiu que han de percebre les oficines liquidadores de districte hipotecari, seguirà aplicant-se el sistema previst en els articles 90 i 91 del Reial Decret 3494/1981, de 29 de desembre, que aprovà el Reglament de l'Impost sobre Transmissions Patrimonials i Actes Jurídics Documentats, en l'Ordre d?1 d'abril de 1982 i en les seues disposicions complementàries.  
DISPOSICIONS FINALS  
Primera  
El Conseller d'Economia i Hisenda dictarà totes aquelles disposicions reglamentàries i altres resolucions que requeresca l'aplicació i el desplegament del que disposa aquest decret.  
Segona  
Aquest decret vigirà el dia 1 de gener de 1992.  
València, 23 de desembre de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI